**Mahathir bin Mohamad** (jawi tähestikus محاضير بن محمد; sündinud 10. juulil 1925 Alor Setaris Kedahi osariigis) on Malaisia poliitik. Aastatel 1981–2003 ja 2018–2020 oli ta Malaisia peaminister. Oma esimesel peaministri ametiajal kiideti teda selle eest, et ta muutis Malaisia Kagu-Aasia kõige võimsama majandusega riigiks.

Lapsepõlv ja varajane elu
-------------------------

Mahathir on sündinud 10. juulil 1925 Malaisias. Ta on üles kasvanud Kedahi osariigi Alor Setari piirkonna vaeses naabruses.

Tema isa Mohamad bin Iskandar oli madala sotsiaal-majandusliku seisundiga printsess. Tema ema oli Kedah' honorariga kauge sugulane.

Mahathir paistis silma kogu kooliaja jooksul. Ta võitis ühe inglise keskkooli stipendiumi.

Keskkooli lõpetas ta pärast sõja lõppu ning läks edasi õppima Singapuri kuninga Edward VII meditsiinikolledžisse.

Pärast meditsiinikolledži lõpetamist sai Mahathir oma esimese töökoha meditsiinitööstuses. Valitsusteenistuse arstina töötas ta 1956. aastani. Samal aastal naasis ta oma kodupiirkonda Alor Setarisse, kus avas erapraksise. Mahathir oli sel ajal piirkonnas ainus malai päritolu arst.

Karjäär
-------

Mahathir 1984. aastal USA visiidil
Mahathir 25. septembril 2003. aastal Ühinenud Rahvaste Organisatsiooni peaassambleel New Yorgis 
Mahathir oli Barisan Nasionali eesotsas ja Malaisia peaministri ametis 22 aastat, perioodil 1981–2003. Tema valitsemisajal sai Malaisiast üks Aasia tiigreist. 1990. aastatel kasvas Malaisia majandus hüppeliselt.

Poliitikast taganemisest teatas ta 2003. aastal. Pensionipõlves kirjutas Mahathir mitu raamatut, millest viimane, mis räägib tema memuaaridest, avaldati aastal 2011. 

Mahathir naasis poliitilisele areenile pärast 2015. aastal toimunud 1Malaysia Development Berhadi skandaali. Ta kritiseeris avalikult peaminister Najib Razaki valitsust ja nõudis korduvalt tema tagasiastumist. Mahathir seostas end parteiga Pakatan Harapan ning ühendas selle oma uue erakonnaga, et moodustada koalitsioon.

2017. aastaks osales ta aktiivselt riigi poliitikas ja ta pakuti Pakatan Harapani võimalikuks peaministrikandidaadiks.

Mahathir 3. augustil 2018. aastal kohtumas Ameerika Ühendriikide riigisekretäri Mike Pompeoga Putrajayas
2018. aasta jaanuaris kuulutati Mahathir ametlikult välja peaministrikandidaadina. 9. mail 2018. aastal võitis Mahathir parlamendivalimised. Tema juhitav parteide ühendus Pakatan Harapan (Lootuse Liit) sai 222-liikmelises parlamendis 113 mandaati. Esimest korda pärast Malaisia iseseisvumist 1957. aastal toimus riigis võimuvahetus ja valitsuse moodustas opositsioon.

24. veebruaril aastal 2020 esitas Mahathir kuningale ootamatult lahkumisavalduse.

### Putrajaya linn

Putrajaya
Putrajaya on linn, mille planeerimise idee töötas välja Mahathir. Linn loodi sihilikult Kuala Lumpuri kui halduskapitali lõhestamiseks. Kuna linna ehitamine oli planeeritud, pandi rõhku progressiivsele infrastruktuurile ja pöörati erilist tähelepanu keskkonnakaitsele. Putrajayas on olemas peaaegu kõik valitsuse ministeeriumid, välja arvatud tööministeerium, rahvusvahelise kaubanduse ja tööstuse ministeerium ning kaitseministeerium, mis asuvad Kuala Lumpuris. Linn on peaministri ja tema asetäitja ametlik elukoht ning seal on ka Melawati rahvuspalee ja riigikohus.

### Malaisia ​​lipu nimi

Mahathir valis Malaisia ​​lipu nime 1997. aastal rahva pakutud nimede seast. Valituks osutus Jalur Gemilang ehk ingliskeelse nimega Stripes of Glory.

Auhinnad ja saavutused
----------------------

Õlimaal Mahathirist
Mahathir pälvis majandusarengu alal tehtud töö eest ajakohastamise isa tiitli.

Isiklikku
---------

1956. aastal abiellus Mahathir oma kolledžiaegse kallima Siti Hasmahiga ning järgmisel aastal sündis nende esimene laps Marina.

Paaril on veel kuus last, neist kolm on bioloogilised ja kolm lapsendatud. Nende nimed on Mirzan, Melinda, Mokhzani, Mukhriz, Maizura ja Mazhar.

Suuremad tööd
-------------

Oma esimesel peaministri ametiajal oli tema üks suurimaid töid Aasia finantskriisi taastumisstrateegia loomine 1998. aastal. Hoolimata oma nõunike arvamustest sidus Mahathir valuuta USA dollariga. See julge samm võimaldas Malaisial teiste riikidega võrreldes kiiremini taastuda.

Viited
------

1. 1 2  "Visionary, who nurtured an Asian 'tiger'". *Hindustan Times Leadership Summit*. Originaali arhiivikoopia seisuga 6. märts 2008.
2. ↑  "Leading for 22 years is enough, says Dr M". *The Star (Malaysia)*.
3. ↑  "Former Malaysian leader among 58 calling for PM Najib Razak to resign". *The Guardian*.
4. ↑  "Mahathir Mohamad's return shows the sorry state of Malaysian politics". *Economist*.
5. ↑  "Mahathir Mohamad: Ex-Malaysia PM, 92, to run for office". *BBC*.
6. ↑  "Malaysia's Mahathir Mohamad sworn in after shock comeback victory". *BBC*. 10. mai 2018.
7. ↑  "Malaysia's Mahathir Mohamad to become world's oldest leader". *CNN*. 10. mai 2018. Originaali arhiivikoopia seisuga 10. mai 2018.
8. ↑  "Mahathir Mohamad: Malaysian prime minister in shock resignation". *BBC*.
9. ↑  "Malaisia ehitab ametnikele linna".
10. ↑  "The journey of Putrajaya — Malaysia's jewel capital city". *The Malaysian Reserve*. Originaali arhiivikoopia seisuga 12. juuli 2021. Vaadatud 12. juulil 2021.
11. ↑  "Mahathir Mohamad: 'Father of Modern Malaysia'". *The News International*.
12. ↑  "5 amazing things about Dr Siti Hasmah you should know". *The Rakyat Post*.